LIETUVOS RESPUBLIKOS

CIVILINIO PROCESO KODEKSO PAPILDYMO 421 STRAIPSNIU IR 146, 164 STRAIPSNIŲ PAKEITIMO BEI PAPILDYMO

Į S T A T Y M A S

2000 m. gruodžio 20 d. Nr. IX-92

Vilnius

(Žin., 1964, Nr. 19-139; 1966, Nr. 33-238; 1994, Nr. 93-1809; 1999, Nr. 101-2900)

1 straipsnis. Kodekso papildymas 421 straipsniu

Papildyti Kodeksą 421 straipsniu:

„421 straipsnis. Valstybinės teisinės pagalbos skyrimas

Asmenims, turintiems teisę gauti valstybinę teisinę pagalbą, ši pagalba skiriama teismo nutartimi įstatymo, reglamentuojančio valstybinę teisinę pagalbą, nustatytais atvejais ir tvarka.

Valstybinė teisinė pagalba gali būti paskirta bet kurioje proceso stadijoje.

Teismo priimta nutartis dėl valstybinės teisinės pagalbos skyrimo galioja ir nagrinėjant tą patį ginčą kitos instancijos teisme, tačiau asmuo, kuriam paskirta valstybinė teisinė pagalba, turi kitos instancijos teismui pateikti reikiamus įrodymus, kad teismas galėtų patikrinti, ar asmeniui ši pagalba neturi būti nutraukta ir ar nėra įstatymų numatytų valstybinės teisinės pagalbos pasibaigimo pagrindų.

Valstybinė teisinė pagalba nutraukiama ir baigiama teismo nutartimi įstatymo, reglamentuojančio valstybinę teisinę pagalbą, nustatytais atvejais ir tvarka.

Asmuo, kuriam teismo nutartimi atsisakyta skirti valstybinę teisinę pagalbą arba ji nutraukiama, gali paduoti atskirąjį skundą.“

2 straipsnis. 146 straipsnio papildymas 5 dalimi

146 straipsnį papildyti 5 dalimi:

„Asmuo, turintis teisę gauti valstybinę teisinę pagalbą, gali kartu su ieškinio pareiškimu pateikti prašymą dėl teisinės pagalbos skyrimo. Prie prašymo turi būti pridėti dokumentai, įrodantys asmens teisę gauti valstybinę teisinę pagalbą.“

3 straipsnis. 164 straipsnio papildymas ir pakeitimas

1. 164 straipsnį papildyti nauju 6 punktu:

„6) reikiamais atvejais priima sprendimą dėl advokato arba advokato padėjėjo paskyrimo teikti ieškovui ar atsakovui valstybinę teisinę pagalbą, jei gautas ieškovo ar atsakovo prašymas.“

2. 164 straipsnio buvusį 6 punktą laikyti 7 punktu.

4 straipsnis. Įstatymo įsigaliojimas

Šis įstatymas įsigalioja nuo 2001 m. sausio 1 d.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS

______________